Tashrif dasturiga muvofiq, bugun Qozonda qator tadbirlar bo‘lib o‘tadi. Foto: Prezident matbuot xizmati O‘zbekiston prezidenti Shavkat Mirziyoyev Rossiyaga rasmiy tashrifning birinchi manzili – Qozon shahriga keldi. Abdulla To‘qay nomidagi xalqaro aeroportda davlat rahbarini Rossiya hukumati raisining o‘rinbosari – sanoat va savdo vaziri Denis Manturov va Tatariston raisi Rustam Minnixonov kutib oldi. Tashrif dasturiga muvofiq, bugun Qozonda qator tadbirlar bo‘lib o‘tadi. Ertaga, 6 oktabr kuni, Moskvada bo‘lib o‘tadigan oliy darajadagi uchrashuvda ikki mamlakat yetakchilari O‘zbekiston-Rossiya munosabatlarini yanada mustahkamlash va ko‘p qirrali hamkorlikni, eng avvalo, siyosiy, savdo-iqtisodiy, investitsiyaviy va madaniy-humanitar sohalarda rivojlantirish masalalarini muhokama qiladi.